N-Testeren måler klorofylindholdet som har sammenhæng med kvælstofstatus. Udfra målinger / kalibreringer af N-Testeren i udbytteforsøg med stigende input af kvælstof er det muligt at bestemme sammenhængen mellem N-Testermåling og det optimale kvælstofniveau. Disse målinger / kalibreringer er i forsøgene lavet på bestemte udviklingsstadier, som gælder for den enkelte afgrøde.
Dette betyder at N-Testeren skal anvendes indenfor det interval af vækststadie som er angivet for afgrøden ellers vil målingen blive meget usikker. Eksempelvis kan nævnes at en N-Testermåling på 700 i havre i stadie 31-32 ikke udløser et kvælstofbehov, mens en tilsvarende N-Testermåling på 700 i stadie 45 udløser et behov på 75 kg N.